**OPIS POSLOVA, PODACI O PLAĆI RADNOG MJESTA, SADRŽAJ I NAČIN TESTIRANJA, PRAVNI IZVORI ZA PRIPREMU PROVJERE ZNANJA ZA KANDIDATE/KINJE**

vezani uz raspisani javni natječaj za prijam u državnu službu u Središnji državni ured za obnovu i stambeno zbrinjavanje, objavljenog u Narodnim novinama broj 87/2018 od dana 28.09.2018. **za radno mjesto pod brojem 7.**

**IV. SEKTOR ZA MEĐUNARODNE PROGRAME**

*Služba za Regionalni program stambenog zbrinjavanja*

7. viši/a stručni/a referent/ica – 1 izvršitelj/ica

Izvod iz Pravilnika o unutarnjem redu SDUOSZ-a:

**Poslovi i zadaci:**

-sudjeluje u izradi stručnih obrada, analiza i izvješća, te sudjeluje u obavljanju poslova komunikacije sa sudionicima u realizaciji programa,

-obrađuje zaprimljenu tehničku i drugu dokumentaciju, analizira probleme i daje prijedloge za njihovo rješavanje,

-obavlja stručne i administrativne poslove pripreme i realizacije projekata iz Regionalnog stambenog programa i drugih programa financiranih iz fondova Europske unije,

-surađuje s domaćim i međunarodnim tijelima u provedbi programa,

-utvrđuje činjenično stanje na terenu u svezi provedbe programa,

-obavlja očitovanja na upite stranaka i tijela državne uprave iz djelokruga rada Službe,

-definira potrebnu dokumentaciju i razinu podataka za izradu projekata,

-vodi evidenciju o realizaciji programa,

-izrađuje analize, prikaze i izvješća,

-vrši unos podataka i odgovoran je za točnost unesenih podataka,

-radi sa strankama,

-obavlja i druge poslove po nalogu neposredno nadređenog službenika.

**IZVORI ZA PRIPREMU PROVJERE ZNANJA ZA RADNO MJESTO**

Pitanja kojima se provjerava **znanje, sposobnosti i vještina bitna za obavljanje poslova radnog mjesta,** temelje se na sljedećim izvorima:

-Zakon o područjima posebne državne skrbi (“Narodne novine”, br. 86/08,57/11,51A/13,148/13,76/14,147/14 i 18/15)

-Zakon o područjima posebne državne skrbi – pročišćeni tekst

-Zakon o obnovi („Narodne novine“, br. 24/96, 54/96, 87/96, 57/00, 38/09, 45/11, 51A/13)

-Zakon o gradnji („Narodne novine“, broj 153/13, 20/17)

-Uredba o utvrđivanju statusa bivših nositelja stanarskih prava i članova njihovih obitelji, te uvjetima i postupku njihovog stambenog zbrinjavanja („Narodne novine“, br. 133/13)

-Uredba o kriterijima za bodovanje zahtjeva za stambeno zbrinjavanje („Narodne novine“, br. 30/14 i 116/16 )

-Zakon o potvrđivanju Okvirnog sporazuma između RH i Razvojne banke Vijeća Europe u vezi s Regionalnim programom stambenog zbrinjavanja („Narodne novine“ br. 3/2014-međunarodni dio)

-Zakon o međunarodnoj i privremenoj zaštiti („Narodne novine“ br.70/15 i 127/17)

Pismeni test iz provjere znanja engleskog jezika i pismeni test provjere znanja rada na osobnom računalu.

**PODACI O PLAĆI RADNOG MJESTA:**

Na temelju članka 108. Zakona o državnim službenicima i namještenicima (Narodne novine, broj 27/01) koji se primjenjuje temeljem odredbe članka 144. stavka 2. Zakona o državnim službenicima (Narodne novine, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12-pročišćeni tekst,37/13,38/13, 1/15,138/15-Odluka i Rješenje Ustavnog suda, 61/17), plaću navedenog radnog mjesta koji, sukladno Uredbi o nazivima radnih mjesta i koeficijentima složenosti poslova u državnoj službi (Narodne novine, broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18), iznosi **0,970** i osnovice za izračun plaće uvećan za 0,5% za svaku navršenu godinu radnog staža. Osnovica za obračun plaće državnih službenika i namještenika utvrđuje se odlukom Vlade Republike Hrvatske, sukladno važećoj Odluci o visini osnovice za obračun plaće za državne službenike i namještenike (Narodne novine, broj 40/09).

**TESTIRANJE KANDIDATA**

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije s kandidatima.

Testiranje se provodi u dvije faze.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog.

Druga faza testiranja sastoji se od provjere znanja engleskog jezika i pismene provjere znanja rada na računalu.

U prvu fazu testiranja upućuju se kandidati koji ispunjavaju formalne uvjete iz javnog natječaja, a čije su prijave pravodobne i potpune.

Svaki dio provjere vrednuje se bodovima od 0 do 10. Bodovi se mogu utvrditi i decimalnim brojem, najviše na dvije decimale.

Smatra se da je kandidat zadovoljio na provedenoj provjeri znanja, ako je za svaki dio provedene provjere dobio najmanje 5 bodova.

Kandidat koji ne zadovolji na provedenoj prvoj fazi provjere, ne može sudjelovati u drugoj fazi.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja i to 15 kandidata. Svi kandidati koji dijele 15. mjesto u prvoj fazi testiranja pozvat će se u drugu fazu. Ako je u prvoj fazi zadovoljilo manje od 15 kandidata, u drugu fazu postupka pozvat će se svi koji su ostvarili najmanje 5 bodova.

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja i to 10 kandidata za svako radno mjesto, a ako je u drugoj fazi zadovoljilo manje od 10 kandidata, na intervju će se pozvati svi kandidati koji su zadovoljili u prvoj i drugoj fazi testiranja.

Komisija u razgovoru s kandidatima utvrđuje znanja, sposobnosti, vještine, profesionalne ciljeve, ostvarene rezultate u dosadašnjem radu te motivaciju za rad u državnoj službi.

Rezultati intervjua također se vrednuju bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenim na testiranju i intervjuu.

Za sve eventualne upite kontaktirajte nas na našu email adresu [zaposljavanje@sduosz.hr](mailto:zaposljavanje@sduosz.hr)

MJESTO I VRIJEME ODRŽAVANJA TESTIRANJA BITI ĆE OBJAVLJENO NAJMANJE 5 DANA PRIJE TESTIRANJA NA STRANICAMA SREDIŠNJEG DRŽAVNOG UREDA [www.sduosz.hr](http://www.sduosz.hr).